SARL-NUUS SONDAG 29 APRIL 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 

SARL VERKIES NUWE RAAD 
NUWE LEDEGELDE 

AJV BESLUITE. 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL VERKIES NUWE RAAD 


Op die algemene jaarvergadering wat gehou is as deel van die SARL se Nasion- 
ale Konvensie, is 'n nuwe Raad verkies. Rassie Erasmus, ZS1YT, is die nuwe 
president en Geoffrey Levey, ZS6GRL, die Vise-President. Fritz Sutherland, 
ZS6SF, neem oor by Henry Chamberlain, ZS1AAZ, wat aftree na baie jare as 
sekretaris. Die ander lede van die Raad is: Dennis Green, ZS4BS, Hans van 
de Groenendaal, ZSGAKV, Fred Scheepers, ZS1FCS, Laurie Deveraux, ZS5DL, 
Francois Botha, ZS6GBUU, Riaan Greeff, ZS4PR, Willem Weideman, ZSGOWWJ, 
Frik Wolf, ZS6FZ, Johann Marais, ZU1JM, Ian Laubscher, ZS1LAU, en Pierre 
van Deventer, ZS6A. Besonderhede van die verskillende portefeuljes verskyn 
op www.sarl.org.za/members/council/ portfolios.asp of gaan eenvoudig na die 
werfindeks en kies “councillor portfolios”. Die eerste Raadsvergadering, per 
telekonferensie, vind plaas op die 9de Mei. 


REGISTREER NOU VIR DIE SA AMSAT RUIMTESIMPOSIUM 


Registreer nou vir die SA AMSAT Ruimtesimposium, wat op Saterdag 12 Mei 
by die Universiteit van KwaZulu-Natal gehou sal word. Telkom is die hoofborg, 
wat dit moontlik maak om 'n uitgebreide aantal sprekers en onderwerpe in 'n 
volgepakte program te hê. SANSA neem nou ook deel en sal studente wat die 
simposium wil bywoon, borg. Studente wat vir borgskap in aanmerking geneem 
wil word, moet registreer by Donderdag 3 Mei. 


Kry al die besonderhede op www.amsatsa.org.za of volg die skakel vanaf die 
SARL-webwerf. 


DIE SARL REIK UIT NA SAOG-RADIOAMATEURS 


Die SARL reik uit na radioamateurs wat lede van hulle onderskeie nasionale 
verenigings is, om op 'n komplimentêre grondslag by die SARL aan te sluit. Dit 
vorm deel van die SARL se verbintenis tot ondersteuning van die IJARU streek 1 
“Support for the Amateur Radio Service” of te wel die STARS'-program. Die 
doel met die STARS-program is om die amateurradiodiens te beskerm, ontwikkel 
en bevorder in lande waar amateurradioaktiwiteit min is of glad nie bestaan nie. 


Om aansoek te doen moet amateurs in SAOG-lande die SARL-lidmaatskapaansoekvorm 
voltooi en bewys voorlê dat hulle `n lid van hulle plaaslike vereniging is. Dit 
kan gedoen word op admin@sarl.org.za. 


NUWE LEDEGELDE 


Die SARL-ledegelde vir de verskillende lidmaatskapkategorieë is marginaal 
aangepas. Die nuwe ledegeld vir gewone lede is RA00 en vir senior lede ouer as 
65 jaar is dit R230 per jaar. 


SLUIT NOU BY DIE SARL AAN EN KRY LIDMAATSKAP VIR JUNIE EN 
JULIE GRATIS 


Die SARL maak `n spesiale aansluitingsaanbod aan nie-lede. Sou u nou aansluit, 
kry u lidmaatskap vir Mei en Junie gratis. Dit kos net RA00 vir lidmaatskap 
wat duur tot die einde van Junie 2013. 


Die SARL, as die nasionale vereniging vir amateurradio, verteenwoordig u 
plaaslik sowel as internasionaal deur na u belange om te sien. In die nabye 
verlede het steun aan die Internasionale Amateurradio-unie aan amateurs twee 
nuwe frekwensietoekennings in die lang- en mediumgolfspektrum besorg en 
werk aan 'n toekenning in die 5 MHz band gaan ook voort. 


Om van hierdie spesiale aanbod gebruik te maak, voltooi die vorm op 
www.sarl.org.za, wat u kry deur te klik op membership'; anders skakel Mariska 
op 011 675 2393 vir hulp. 


BESLUITE VAN DIE ALGEMENE JAARVERGADERING 


Mosie 1 wat gaan oor die Jack 'Twine toekenning, is eenparig aanvaar. Die mosie 
maak dit verpligtend om, waar 'n persoon vir die toekenning aanbeveel word, 
'n volledige motivering voor te lê en nie net eenvoudig die persoon se naam met 
steun van ses ligalede nie. 


Mosie 2: Die debatsreëls, wat al dekades lank in gebruik is, vorm nou deel van 
die reëls, nie net deel van die AJV-agenda nie. 


Mosie 3 oor die datums en plekke van die AJV s is eenparig aanvaar en laat dit 
aan die Raad oor om die datum van die AJV te bepaal. 


Mosie 4 is eenparig aanvaar. Raadslede word nou vir twee jaar verkies met, ses 
of sewe lede wat elke jaar aftree. 


Mosie 5 is aanvaar. Dit gaan oor uitsetting uit die SARL. Die nuwe reël verseker 
dat in gevalle waar dit nodig is om 'n lid uit die SARL te sit, hy of sy `n 
regverdige verhoor kry. Mosie 6 verander reël 1.5.6 en vervang lidmaatskap met 
affiliasie, wat op klubs van toepassing is. 


Mosie 7 skep die SAOG-lidmaatskapklas. 


Mosie 8 maak die forum oop vir nie-lede en stel `n aantal vereistes daar, soos 
die aanstelling van drie moderators en die ontwikkeling van 'n stel reëls en 'n 
etiese kode. Die stemming op hierdie mosie was 106 stemme ten gunste, 75 teen 
die mosie, met 52 lede wat buite stemming gebly het. 


Die nuutverkose raadslid Pierre van Deventer, ZS6A, sal die foramportefeulje 
bestuur. Daar is `n spesiale e-posadres opgestel vir forumverwante sake; dit is: 
forumadmin@sarl.org.za. Alle ander korrespondensie met die SARL moet aan 
secretary@sarl.org.za gestuur word. Adresveranderings en subskripsienavrae 
moet aan admin@sarl.org.za gestuur word. 


Mosie 9 is onttrek aangesien dit dieselfde onderwerp as mosie 7 aanspreek. 


Mosie 10 wat e-posadresse van die vorm “lidroepsein@sarl.org.za” voorstel, is nie 
aanvaar nie. Die koste-implikasie maak die mosie op hierdie tydstip ondoenbaar. 


Mosie 11, wat gaan oor veranderings aan die konstitusie wat die SARL in staat 
sal stel om vir belastingvrystelling aansoek te doen, is eenparig goedgekeur. 


Onder algemeen is die pad vorentoe met die SARL-reguleerder bespreek. Daar 
was bespreking van die verval op 31 Maart 2013, van die ZU-lisensie vir persone 
oor 25. Daar is ooreengekom om OKOSA weer hieroor te nader. Die beplanning 
sal gedurende die week op die SARL-webwerf verskyn. 


2012 OLIMPIESE SPELE NIE WONDERLIK VIR RADIOAMATEURS NIE. 


Detail oor die frekwensiebeperkings gedurende die 2012 Olimpiese en Par- 
alimpiese spele is vrygestel deur Ofcom, die telekommunikasiereguleerder in 
die Verenigde Koninkryk. Die grootse impak op amateurs blyk te wees in 
satellietmodus en ander werking in die 436 tot 437 MHZ bereik. Bedryf op 70 
cm word veral rondom Londen en Weymouth geraak. 


WEDSTRYDNUUS 


753 Naelloop. Die Z$S3 naelloop sal plaasvind vanaf 14:00 tot 15:00 UTC op 
Sondag 6 Mei, met die doel om kontakte te bevorder tussen amateurs in die 
Noord-Kaap en amateurs van lande in Suidelike Afrika. Dit is `n foon- en 
gelykgolfkompetisie op die 40 m band en die inligting wat uitgeruil word, is 
RS(T) en die afkorting vir die provinsie of land. 


753 stasies sal 1 punt verdien vir 'n @OSO met n ZS3 en 2 punte vir n @SO 
uit n ander ZS-roepseingebied of Suider-Afrika land. Ander stasies sal 2 punte 
verdien vir n @SO met n ZS3-stasie en 1 punt vir n (SO met n stasie buite 
763. Kontakte met die Noord-Kaap ARK, ZS3NGC, met Namagualand Aero 


Sport Association', ZS3FLY, en met die Kalahari-Karoo ARk, ZS3ARK, is elk 
5 punte werd. Slegs een kontak per stasie word toegelaat. 


Logstate moet voorgelê word teen 13 Mei en kan gestuur word aan 7$3 Sprint, 
Posbus 1049, Kathu, 8446 of per e-pos aan zs3nc@gsl.net. AWA Buis-@OSO- 
partytjie Op Saterdag 12 Mei en Sondag 138 Mei sal die AWA buis-@SO-partytjie 
gehou word. Saterdag is die AM-been en Sondag die ESB-been. Die tye loop 
van 15:00 tot 19:00 SAT in die 40 m band op 7060 tot 7100 kHz en in die 80 
m band van 3600 tot 3650 kHz. Wat uitgeruil word, is RS waardes, volgnom- 
mers wat by 001 begin en die tipe toerusting wat gebruik is. Puntetelling (u 
radio). Alle buisradio s 3 punte per kontak; hibriede stelle 2 punte per kontak 
en halfgeleierstelle 1 punt per kontak. Sertifikate sal toegeken word vir die drie 
hoogste puntetellings in elke kategorie. Die sluitingsdatum vir die voorlegging 
van logs is 28 Mei 2012. Logs kan gestuur word aan andyzs6ady@vodamail.co.za 
of gepos word aan AWA Of Southern Africa: Posbus 12320; Benoryn, 1504. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is. Daar is 
tans heelwat sonvlekgroepe sigbaar maar almal is redelik rustig en kalm. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 67. 


A1 die DX bande van 20 tot 10 m gaan pret wees met 15 m wat die beste 
openinge gaan oplewer met 10 m net `n kortkop agter. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Sondag 6 Mei - 7$3 naelloop van 14:00 to 15:00 UTC. 12 Mei - SA AMSAT 
ruimtesimposium; besoek www.amsatsa.org.za, vir besonderhede en registrasie. 
Saterdag 12 Mei en Sondag 13 Mei - AWA buis-@SO-partytjie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7082, 7205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Fritz, ZS6SF. 


Dankie dat u geluister het, 73. 


/EX 


